ประกาศคณะกรรมการการนิคมอุตสาหกรรมแห่งประเทศไทยที่ ๑/๒๕๔๗เรื่องหลักเกณฑ์และเงื่อนไขการร่วมดำเนินงานกับบุคคลอื่นในการจัดตั้งนิคมอุตสาหกรรม(แก้ไขเพิ่มเติมครั้งที่ ๓) ตามที่ได้มีประกาศคณะกรรมการการนิคมอุตสาหกรรมแห่งประเทศไทยที่ ๑/๒๕๓๙ เรื่อง หลักเกณฑ์และเงื่อนไขการร่วมดำเนินงานกับบุคคลอื่นในการจัดตั้งนิคมอุตสาหกรรมลงวันที่ ๒๒ สิงหาคม ๒๕๓๙ ประกาศคณะกรรมการการนิคมอุตสาหกรรมแห่งประเทศไทย ที่ ๑/๒๕๔๑ เรื่องหลักเกณฑ์และเงื่อนไขการร่วมดำเนินงานกับบุคคลอื่นในการจัดตั้งนิคมอุตสาหกรรม (แก้ไขเพิ่มเติม) ลงวันที่ ๒๗ ตุลาคม ๒๕๔๑และประกาศคณะกรรมการการนิคมอุตสาหกรรมแห่งประเทศไทย ที่ ๑/๒๕๔๔เรื่องหลักเกณฑ์และเงื่อนไขการร่วมดำเนินงานกับบุคคลอื่นในการจัดตั้งนิคมอุตสาหกรรม (แก้ไขเพิ่มเติมครั้งที่ ๒) ลงวันที่ ๒๓ พฤศจิกายน๒๕๔๔ นั้นโดยที่เป็นการสมควรปรับปรุงหลักเกณฑ์และเงื่อนไขการร่วมดำเนินงานกับบุคคลอื่นในการจัดตั้งนิคมอุตสาหกรรมให้สอดคล้องกับสภาวการณ์เศรษฐกิจในปัจจุบันและข้อเท็จจริงในการพัฒนาโครงการจัดตั้งนิคมอุตสาหกรรมอาศัยอำนาจตามความในข้อ ๓และ ข้อ ๔ แห่งกฎกระทรวง ฉบับที่ ๒ (พ.ศ. ๒๕๓๙) ออกตามความในพระราชบัญญัติการนิคมอุตสาหกรรมแห่งประเทศไทย พ.ศ. ๒๕๒๒ คณะกรรมการการนิคมอุตสาหกรรมแห่งประเทศไทยจึงให้แก้ไขเพิ่มเติมประกาศดังกล่าวข้างต้นไว้ ดังต่อไปนี้ข้อ ๑ ให้ยกเลิกความในข้อ ๑๑.๒ของประกาศคณะกรรมการการนิคมอุตสาหกรรมแห่งประเทศไทย ที่ ๑/๒๕๓๙เรื่อง หลักเกณฑ์และเงื่อนไขการร่วมดำเนินงานกับบุคคลอื่นในการจัดตั้งนิคมอุตสาหกรรมลงวันที่ ๒๒ สิงหาคม ๒๕๓๙ และให้ใช้ความต่อไปนี้แทน๑๑.๒ ค่าใช้จ่ายในการส่งเสริมการขายคำนวณตามพื้นที่ขายของพื้นที่พัฒนาในแต่ละระยะ ในอัตราไร่ละ ๑๐,๐๐๐ บาท (หนึ่งหมื่นบาทถ้วน) โดยแบ่งชำระดังนี้๑๑.๒.๑ ชำระงวดแรกในวันลงนามในสัญญาร่วมดำเนินงานหรือวันลงนามในบันทึกข้อตกลงเพิ่มเติมต่อท้ายสัญญาเพื่อขยายการพัฒนาในแต่ละระยะในอัตราร้อยละ ๕ของค่าใช้จ่ายในการส่งเสริมการขายของพื้นที่ขายแต่ละระยะ๑๑.๒.๒ ชำระงวดที่สอง เมื่อมีการประกาศเขตนิคมอุตสาหกรรมหรือประกาศพระราชกฤษฎีกาจัดตั้งเขตอุตสาหกรรมส่งออกในอัตราร้อยละ ๕ของค่าใช้จ่ายในการส่งเสริมการขายของพื้นที่ขายแต่ละระยะที่ได้ประกาศเป็นเขตนิคมอุตสาหกรรมโดยชำระภายใน ๗ วัน นับแต่วันที่ได้รับแจ้งจาก กนอ.๑๑.๒.๓ ชำระเงินจำนวน ๙,๐๐๐ บาทต่อไร่ตามพื้นที่ขายที่ได้รับอนุญาตให้ใช้ที่ดินจาก กนอ. โดยชำระภายในวันสิ้นเดือนของเดือนถัดไปนับแต่เดือนที่ผู้ใช้ที่ดินได้รับอนุญาตให้ใช้ที่ดินในกรณีพื้นที่ขายเพิ่มขึ้นให้ผู้ร่วมดำเนินงานชำระเงินค่าใช้จ่ายในการส่งเสริมการขายจำนวนที่เพิ่มขึ้นให้แก่กนอ. ในงวดสุดท้ายโดยไม่คิดดอกเบี้ยในกรณีพื้นที่ขายลดลง ให้กนอ. คืนเงินค่าใช้จ่ายในการส่งเสริมการขายจำนวนที่ลดลงให้แก่ผู้ร่วมดำเนินงานในงวดสุดท้ายโดยไม่คิดดอกเบี้ยข้อ ๒ ให้ยกเลิกความในข้อ ๑๒.๑ของประกาศคณะกรรมการการนิคมอุตสาหกรรมแห่งประเทศไทย ที่ ๑/๒๕๓๙เรื่อง หลักเกณฑ์และเงื่อนไขการร่วมดำเนินงานกับบุคคลอื่นในการจัดตั้งนิคมอุตสาหกรรมลงวันที่ ๒๒ สิงหาคม ๒๕๓๙ซึ่งแก้ไขเพิ่มเติมโดยประกาศคณะกรรมการการนิคมอุตสาหกรรมแห่งประเทศไทย ที่ ๑/๒๕๔๑ เรื่องหลักเกณฑ์และเงื่อนไขการร่วมดำเนินงานกับบุคคลอื่นในการจัดตั้งนิคมอุตสาหกรรม (แก้ไขเพิ่มเติม) ลงวันที่ ๒๗ ตุลาคม ๒๕๔๑ และประกาศคณะกรรมการการนิคมอุตสาหกรรมแห่งประเทศไทย ที่ ๑/๒๕๔๔เรื่องหลักเกณฑ์และเงื่อนไขการร่วมดำเนินงานกับบุคคลอื่นในการจัดตั้งนิคมอุตสาหกรรม (แก้ไขเพิ่มเติมครั้งที่ ๒) ลงวันที่ ๒๓ พฤศจิกายน๒๕๔๔ และให้ใช้ความต่อไปนี้แทน๑๒.๑ จัดให้มีกองทุนเพื่อบำรุงรักษาและสร้างทดแทนระบบสาธารณูปโภคและสิ่งอำนวยความสะดวกในนิคมอุตสาหกรรมโดยผู้ร่วมดำเนินงานต้องชำระเงินเพื่อนำเงินเข้าบัญชีกองทุนในอัตราดังนี้พื้นที่โครงการไม่เกิน๕๐๐ ไร่ ต้องชำระ ๓๐,๐๐๐ บาทต่อไร่พื้นที่โครงการส่วนที่เกิน๕๐๐ ไร่ แต่ไม่เกิน ๑,๐๐๐ ไร่ ต้องชำระ ๒๐,๐๐๐ บาทต่อไร่พื้นที่โครงการส่วนที่เกิน๑,๐๐๐ไร่ แต่ไม่เกิน ๒,๐๐๐ ไร่ ต้องชำระ ๑๕,๐๐๐บาทต่อไร่พื้นที่โครงการส่วนที่เกิน๒,๐๐๐ไร่ แต่ไม่เกิน ๓,๐๐๐ ไร่ ต้องชำระ ๑๐,๐๐๐บาทต่อไร่พื้นที่โครงการส่วนที่เกิน๓,๐๐๐ไร่ ขึ้นไป ต้องชำระ ๕,๐๐๐ บาทต่อไร่และให้กำหนดเงินกองทุนไว้สูงสุดที่จำนวน๖๐,๐๐๐,๐๐๐ บาท (หกสิบล้านบาท) โดยกำหนดสัดส่วนการชำระเงินกองทุนเป็น๒ ระดับ คือ ในส่วนร้อยละ ๘๐ แรกของเงินกองทุนให้ชำระเป็นเงินสด และในส่วนร้อยละ๒๐ ที่เหลือของเงินกองทุนให้ชำระเป็นเงินสด หรือวางหลักประกันเป็นหนังสือค้ำประกันตามสัดส่วนดังกล่าวผู้ร่วมดำเนินงานต้องนำเงินเข้าบัญชีกองทุนหรือวางหลักประกันเป็นหนังสือค้ำประกันตามวรรคแรกตามสัดส่วนของพื้นที่ที่ได้รับอนุญาตให้ใช้ที่ดินจาก กนอ. ภายในวันสิ้นเดือนของเดือนถัดไปนับแต่เดือนที่ผู้ใช้ที่ดินได้รับอนุญาตให้ใช้ที่ดินดอกเบี้ยอันเกิดจากเงินในบัญชีกองทุนเพื่อบำรุงรักษาและสร้างทดแทนระบบสาธารณูปโภคและสิ่งอำนวยความสะดวกให้สมทบเข้าในกองทุนเมื่อได้มีการชำระเงินครบถ้วนตามจำนวนที่คำนวณตามอัตราที่กำหนดไว้ในข้อ ๑๒.๑วรรคหนึ่งแล้วเงินอันเกิดจากดอกเบี้ยในบัญชีกองทุนที่มีส่วนเกินวงเงินกองทุนผู้ร่วมดำเนินงานอาจขอนำไปใช้เพื่อการบำรุงรักษาและสร้างทดแทนระบบสาธารณูปโภคและสิ่งอำนวยความสะดวกตามหลักเกณฑ์เงื่อนไขที่ กนอ. กำหนดการเปิดบัญชีกองทุนเพื่อบำรุงรักษาและสร้างทดแทนระบบสาธารณูปโภคและสิ่งอำนวยความสะดวกกับธนาคารหรือสถาบันการเงินให้เงินในบัญชีดังกล่าวเป็นกรรมสิทธิ์ของ กนอ. ในฐานะผู้บริหารจัดการกองทุน และให้กนอ. เป็นผู้มีสิทธิใช้และสั่งจ่ายเงินจากบัญชีกองทุนเพื่อบำรุงรักษาและสร้างทดแทนระบบสาธารณูปโภคและสิ่งอำนวยความสะดวกในกรณีผู้ร่วมดำเนินงานไม่สามารถดำเนินงานตามวัตถุประสงค์หรือสัญญาร่วมดำเนินงานให้เงินในบัญชีดังกล่าวเป็นกรรมสิทธิ์ของ กนอ. ในฐานะผู้ดูแลกองทุนเพื่อดำเนินการตามวัตถุประสงค์ในการจัดให้มีกองทุนและให้ กนอ. เป็นผู้มีสิทธิใช้และสั่งจ่ายเงินจากบัญชีกองทุนเพื่อบำรุงรักษาและสร้างทดแทนระบบสาธารณูปโภคและสิ่งอำนวยความสะดวกในกรณีที่ผู้ร่วมดำเนินงานขอใช้เงินในบัญชีกองทุนไปดำเนินการเพื่อบำรุงรักษาและสร้างทดแทนระบบสาธารณูปโภคและสิ่งอำนวยความสะดวกตามหลักเกณฑ์เงื่อนไขที่ กนอ. กำหนดซึ่งทำให้ยอดเงินในบัญชีกองทุนของนิคมอุตสาหกรรมร่วมดำเนินงานนั้นต่ำกว่าวงเงินกองทุนที่คำนวณตามอัตราที่กำหนดไว้ตามข้อ๑๒.๑ วรรคหนึ่งผู้ร่วมดำเนินงานต้องนำเงินมาทดแทนให้ครบถ้วนตามวงเงินกองทุนที่กำหนดไว้นั้นภายใน๑ ปี นับแต่วันที่ กนอ. สั่งจ่ายเงินออกจากบัญชีกองทุน ทั้งนี้ผู้ร่วมดำเนินงานต้องนำหลักประกันเป็นหนังสือค้ำประกันของธนาคารหรือสถาบันการเงินที่กนอ. เห็นชอบในวงเงินเท่ากับจำนวนเงินที่ กนอ. สั่งจ่ายมาวางเป็นหลักประกันให้แก่ กนอ. ในวันที่กนอ. สั่งจ่ายเงินยอดนั้นออกจากบัญชีกองทุนทั้งนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป[๑]ประกาศณ วันที่ ๒๒ มิถุนายน พ.ศ. ๒๕๔๗พลเอกเลิศรัตน์ รัตนวานิชประธานกรรมการการนิคมอุตสาหกรรมแห่งประเทศไทยมยุรี/พิมพ์๓ กันยายน ๒๕๔๗ศุภสรณ์/ธัญกมล/ตรวจ๒๒ กันยายน ๒๕๔๗ปิยะธิดา/ปรับปรุง๒๘ สิงหาคม ๒๕๖๑[๑]ราชกิจจานุเบกษา เล่ม ๑๒๑/ตอนพิเศษ๗๓ ง/หน้า๓๘/๒กรกฎาคม ๒๕๔๗